|  |
| --- |
| **IZVJEŠĆE O PROVEDENOM SAVJETOVANJU SA ZAINTERESIRANOM JAVNOŠĆU O NACRTU PRAVILNIKA O DODJELI POTPORE ZA POTICANJE PROIZVODNJE ZAGORSKIH MLINACA KRAPINSKO-ZAGORSKE ŽUPANIJE** |
| **Naziv dokumenta** | Nacrt Pravilnika o dodjeli potpore za poticanje proizvodnje Zagorskih mlinaca Krapinsko-zagorske županije |
| **Stvaratelj dokumenta, tijelo koje je provelo savjetovanje** | Upravni za gospodarstvo, poljoprivredu, turizam, promet i komunalnu infrastrukturu |
| **Svrha dokumenta** | Nacrt Pravilnika o dodjeli potpore za poticanje proizvodnje Zagorskih mlinaca ima za cilj dodjelu potpora kojima će se potaknuti proizvodnja Zagorskih mlinaca te povećati njihova konkurentnost i vidljivost na tržištu. Nacrtom Pravilnika utvrđuje se iznos sredstava, način, uvjeti i kriteriji dodjele potpore usklađeni s Uredbom Komisije (EU) br. 1407/2013 od 18. prosinca 2013. o primjeni članka 107. i 108. Ugovora o funkcioniranju Europske unije na potpore de minimis potpore. |
| **Radno tijelo za izradu Nacrta** | mr. Sanja Mihovilić, dipl.ing., pročelnica Upravnog odjela za gospodarstvo, poljoprivredu, turizam, promet i komunalnu infrastrukturu, Tihana Husak, dipl.iur., viša savjetnica za pravne poslove,Snježana Murr, dipl.ing.agr., savjetnica za poljoprivredu. |
| **Internetska stranica na kojoj je bio objavljen javni poziv** | [www.kzz.hr](http://www.kzz.hr) – internetska stranica Krapinsko-zagorske županije |
| Internetsko savjetovanje sa zainteresiranom javnošću trajalo je od 09. srpnja do 24. srpnja 2020. godine |
| **Predstavnici zainteresirane javnosti koji su dostavili svoja očitovanja** | Centar Škudar d.o.o., Novi Golubovec Anonimni podnositelj Anonimni podnositelj |
| **Prihvaćene/neprihvaćene primjedbe** | Objedinjene su u priloženom Savjetovanju sa zainteresiranom javnošću |
| **Troškovi provedenog savjetovanja** | Provedba javnog savjetovanja nije iziskivala dodatne financijske troškove. |

 **KRAPINSKO-ZAGORSKA ŽUPANIJA**

 **Upravni odjel za gospodarstvo, poljoprivredu, turizam**

 **promet i komunalnu infrastrukturu**

|  |
| --- |
| **SAVJETOVANJE SA ZAINTERESIRANOM JAVNOŠĆU** |
| ***Nacrt Pravilnika o dodjeli potpore za poticanje proizvodnje Zagorskih mlinaca Krapinsko-zagorske županije*** |
| *Krapinsko-zagorska županija objavljuje objedinjene primjedbe zaprimljene od strane predstavnika zainteresirane javnosti koji su dostavili primjedbe na Nacrt Pravilnika o dodjeli potpore za poticanje proizvodnje Zagorskih mlinaca Krapinsko-zagorske županije u razdoblju od 09. srpnja do 24. srpnja 2020. godine.* |

|  |  |  |  |  |
| --- | --- | --- | --- | --- |
| **Red.****br.** | **Naziv dionika** **(pojedinac, organizacija, institucija)** | **Članak na** **koji se** **odnosi primjedba/****prijedlog** | **Tekst primjedbe / prijedloga** | **Razlog prihvaćanja/****neprihvaćanja primjedbe ili prijedloga** |
| **1.** | **Centar Škudar d.o.o.** | Članka 9., stavak 1., alineja 14.  | Tvrtka Centar Škudar d.o.o. planira gradnju skladišnog prostora od cca 500 m² za skladištenje Zagorskih mlinaca. Primjedba se odnosi na popis dokumentacije za podnošenje prijave za potporu. Konkretno radi se o građevinskoj dozvoli koju nisu u mogućnosti ishoditi u tako kratkom vremenskom periodu. Sve ostale dokumente, uključujući i troškovnik radova investitor može dostaviti odmah uz prijavi, a građevinska dozvola će biti ishodovana kasnije.  | **Prihvaća se.**  |
| **2.** | **Anonimni podnositelj**  | Članka 4. stavak 1., SKUPINA A | Primjedba na člana 4. prihvatljive aktivnosti „Skupina A“- predlaže da se prihvatljive aktivnosti iz „Skupine A“ dopune aktivnošću: „**kupnja gospodarskog/teretnog dostavnog vozila za obavljanje distribucije/dostave Zagorskih mlinaca“.** | **Prihvaća se.** |
|  |  | Članak 9., stavak 1., alineja 13.  | Predlaže da se članak 9. stavak 1., alineja 13. izmjeni tako da glasi: Zemljišnoknjižni izvadak kao dokaz prava vlasništva nad zemljištem, ne stariji od 8 dana od dana podnošenja Prijave, odnosno *ugovor o dugoročnom zakupu* zemljišta **ili objekata za proizvodnju Zagorskih mlinaca** uz odgovarajuće dokaze o vlasništvu za namjenu: izgradnja, uređenje ili proširenje gospodarskih objekata za proizvodnju Zagorskih mlinaca i za izgradnju, uređenje ili proširenje objekata za skladištenje sirovina i Zagorskih mlinaca; | **Prihvaća se.**  |
| **3.**  | **Anonimni podnositelj**  | Članak 6., stavak 1. | Nacrt akta je namijenjen za dodjelu bespovratne potpore već certificiranim proizvođačima Zagorskih mlinaca, stoga potencijalno zainteresirani subjekti koji započinju s proizvodnjom Zagorskih mlinaca nisu prihvatljivi korisnici potpore.U Nacrt akta treba dodati da su prihvatljivi korisnici i necertificirani proizvođači Zagorskih mlinaca odnosno proizvođači početnici. | **Ne prihvaća se.**Krapinsko-zagorska županija ima za cilj na tržište ponuditi veće količine „Zagorskih mlinca“ koji na ambalaži nose znak Zaštićene**oznake zemljopisnog podrijetla „Zagorski mlinci“.****Certificirani proizvođači „Zagorskih mlinaca“ su kroz Udrugu** za zaštitu, očuvanje i promociju tradicionalnih zagorskih proizvoda „Tradicija Zagorja“  **bili jedni od glavnih nosioca u postupku** zaštite „Zagorskih mlinaca“ oznakom zemljopisnog podrijetla na državnom i europskom nivou.**Stoga je Nacrt predloženog akta usmjeren na dodjelu bespovratne potpore već certificiranim proizvođačima Zagorskih mlinaca.** |
|  |  | Članak 12., stavak 1.  | Prag prolaznosti od 25 bodova je previsok | **Ne prihvaća se.**Kriterij bodovanja je detaljno utvrđen i prag prolaznosti od 25 bodova je minimalan broj bodova koji potencijalni korisnik mora zadovoljiti da bi ostvario potporu.  |